

**Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2015 жылға арналған іс-шаралар жоспарын бекіту туралы**

Қазақстан Республикасы Үкіметінің 2015 жылғы 31 наурыздағы № 167 қаулысы

      «Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасы туралы» Қазақстан Республикасы Президентінің 2009 жылғы 24 тамыздағы № 858 Жарлығына сәйкес Қазақстан Республикасының Үкіметі **ҚАУЛЫ ЕТЕДІ**:  
      1. Қоса беріліп отырған Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2015 жылға арналған іс-шаралар жоспары (бұдан әрі - Іс-шаралар жоспары) бекітілсін.  
      2. Орталық және жергілікті атқарушы органдардың, Қазақстан Республикасының Президентіне тікелей бағынатын және есеп беретін мемлекеттік органдардың (келісім бойынша) бірінші басшылары:  
      1) Іс-шаралар жоспарын орындау бойынша шаралар қабылдасын;  
      2) 2015 жылғы 20 мамырдан және 10 қарашадан кешіктірмей Қазақстан Республикасы Әділет министрлігіне Іс-шаралар жоспарының орындалу барысы туралы ақпарат берсін.  
      3. Қазақстан Республикасы Әділет министрлігі 2015 жылғы 10 маусымнан және 10 желтоқсаннан кешіктірмей Қазақстан Республикасының Үкіметіне Іс-шаралар жоспарының орындалу барысы туралы жиынтық ақпарат берсін.  
      4. Қазақстан Республикасы Премьер-Министрінің Кеңсесі 2015 жылғы 10 шілдеден және 2016 жылғы 10 қаңтардан кешіктірмей Қазақстан Республикасы Президентінің Әкімшілігіне Іс-шаралар жоспарының орындалу барысы туралы жиынтық ақпарат берсін.  
      5. Осы қаулының орындалуын бақылау Қазақстан Республикасы Әділет министрлігіне жүктелсін.  
      6. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                           С. Мәсімов*

Қазақстан Республикасы   
Үкіметінің        
2015 жылғы 31 наурыздағы  
№ 167 қаулысымен      
бекітілген

**Қазақстан Республикасының 2010 жылдан 2020 жылға дейінгі**  
**кезеңге арналған Құқықтық саясат тұжырымдамасын іске асыру**  
**жөніндегі 2015 жылға арналған іс-шаралар жоспары**

|  |  |  |  |  |
| --- | --- | --- | --- | --- |
| **Р/с** **№** | **Іс-шаралар** | **Аяқталу нысаны** | **Орындауға жауаптылар** | **Орындау мерзімі** |
| **1** | **2** | **3** | **4** | **5** |
| 1. | «Төрелік туралы» Қазақстан Республикасы Заңының жобасын және оған ілеспе заң жобасын әзірлеу және Қазақстан Республикасы Парламентінің қарауына енгізу | Қазақстан Республикасы заңдарының жобалары | Әділетмині,  ЖС (келісім бойынша),  БП (келісім бойынша) | 1-тоқсан |
| 2. | Қазақстан Республикасының Әкімшілік құқық бұзушылық туралы кодексіне ғылыми-тәжірибелік түсіндірмелер шығару | ғылыми-тәжірибелік түсіндірме | Әділетмині | 1-тоқсан |
| 3. | Қазақстан Республикасының Қылмыстық кодексіне, Қазақстан Республикасының Қылмыстық-процестік кодексіне ғылыми-тәжірибиелік түсіндірмелер шығару | ғылыми-тәжірибелік түсіндірме | БП (келісім бойынша) | 1-тоқсан |
| 4. | Жасалатын қылмыстарға ден қою жөніндегі бағдарламалық-аппараттық кешенді орналастыру үшін Риддер, Теміртау, Степногорск және Шу қалаларының ішкі істер басқармаларында (бөлімдерінде) шұғыл басқару орталығы ғимаратының әзірлігін қамтамасыз ету | Қазақстан Республикасы Премьер-Министрінің Кеңсесіне ақпарат | ІІМ,  Шығыс Қазақстан,  Қарағанды,  Ақмола,  Жамбыл облыстарының әкімдіктері | 2-тоқсан |
| 5. | Адвокаттардың жауапкершілігін міндетті сақтандыру институтын енгізу бойынша халықаралық тәжірибені зерделеу және тиісті ұсыныстар енгізу | Қазақстан Республикасы Президентінің Әкімшілігіне ақпарат | ПМК,  Әділетмині,  Қазақстан Республикасы Адвокаттар алқасы (келісім бойынша),  ҰБ (келісім бойынша) | 2-тоқсан |
| 6. | Құқық қорғау органдарының қызметін жетілдіру бойынша ұсыныстар әзірлеу және заң жобасының тиісті тұжырымдамасын Қазақстан Республикасының Үкіметі жанындағы Заң жобалау қызметі мәселелері жөніндегі ведомствоаралық комиссиясының отырысына шығару | Қазақстан Республикасы Премьер-Министрінің Кеңсесіне ақпарат | БП (келісім бойынша),  ИМ,  МҚІСҚА (келісім бойынша) | 2-тоқсан |
| 7. | Мемлекеттік қызметшілердің 2014 жылғы қызметінің тиімділігін бағалау қорытындысын жүргізу және тиісті ұсынымдар әзірлеу | Қазақстан Республикасы Президентінің Әкімшілігіне ақпарат | ПМК,  МҚІСҚА (келісім бойынша),  мүдделі мемлекеттік органдар | 2-тоқсан |
| 8. | «Қазақстан Республикасының кейбір заңнамалық актілеріне Қазақстан Республикасындағы үкіметтік емес ұйымдардың қызметі мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Қазақстан Республикасы Заңының жобасы | МСМ | 2-тоқсан |
| 9. | «Қазақстан Республикасының кейбір заңнамалық актілеріне Қазақстан Республикасының «жасыл экономикаға» көшуі мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Қазақстан Республикасы Заңының жобасы | ЭМ | 2-тоқсан |
| 10. | «Қазақстан Республикасындағы сот жүйесі және судьялардың мәртебесі туралы» Қазақстан Республикасының Конституциялық заңына өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Казахстан Республикасы Заңының жобасы | ЖС (келісім бойынша) | 2-тоқсан |
| 11. | «Қазақстан Республикасының кейбір заңнамалық актілеріне азаматтық заңнаманы жетілдіру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Қазақстан Республикасы Заңының жобасы | Әділетмині | 2-тоқсан |
| 12. | «Қазақстан Республикасының кейбір заңнамалық актілеріне зейнетақымен қамсыздандыру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Қазақстан Республикасы Заңының жобасы | ДСӘДМ,  мүдделі мемлекеттік органдар | 2-тоқсан |
| 13. | Мемлекеттік қызметшілерді ынталандыруды арттыру жөнінде нақты ұсыныстар әзірлеу | Қазақстан Республикасы Президентінің Әкімшілігіне ақпарат | МҚІСҚА (келісім бойынша) | 3-тоқсан |
| 14. | «Қазақстан Республикасының кейбір заңнамалық актілеріне Қазақстан Республикасындағы жергілікті өзін-өзі басқаруды дамыту мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Қазақстан Республикасы Заңының жобасы | ҰЭМ | 3-тоқсан |
| 15. | Мемлекеттік органдардың заң қызметтерінің норма шығармашылық қызмет процесінде салалық бөлімше қызметкерлеріне нормативтік құқықтық актіні әзірлеуге байланысты заңнаманың негізгі ережелерін тұрақты негізде түсіндіруі | Әділетминіне ақпарат | ОМО | 3-тоқсан |
| 16. | Салық төлеушілердің жекелеген санаттарын салықтық ынталандыруды қамтамасыз ету жөніндегі мәселені пысықтау | Қазақстан Республикасы Премьер-Министрінің Кеңсесіне ақпарат | ПМК,  ҰЭМ,  Қаржымині | 4-тоқсан |
| 17. | Шоғырландырылған салық салу институтын енгізу мәселесін пысықтау және тиісті ұсыныстар енгізу | Казахстан Республикасы Президентінің Әкімшілігіне ақпарат | ПМК,  Қаржымині,  ҰЭМ | 4-тоқсан |
| 18. | «Қазақстан Республикасының кейбір заңнамалық актілеріне халықты әлеуметтік қорғау мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Қазақстан Республикасы Заңының жобасы | ДСӘДМ | 4-тоқсан |
| 19. | Қазақстан Республикасының Әкімшілік процестік кодексі жобасының негізгі ережелерін әзірлеу және Қазақстан Республикасы Үкіметі жанындағы Заң жобалау қызметі мәселелері жөніндегі ведомствоаралық комиссиясының отырысына шығару | Қазақстан Республикасы Президентінің Әкімшілігіне ақпарат | ЖС (келісім бойынша),  БП (келісім бойынша) | 4-тоқсан |
| 20. | «Әкімшілік рәсімдер туралы» Қазақстан Республикасы Заңы жобасының (жаңа редакция) негізгі ережелерін әзірлеу және Қазақстан Республикасы Үкіметі жанындағы Заң жобалау қызметі мәселелері жөніндегі ведомствоаралық комиссиясының отырысына шығару | Қазақстан Республикасы Президентінің Әкімшілігіне ақпарат | Әділетмині | 4-тоқсан |
| 21. | Қазақстан Республикасы Конституциялық Кеңесінің нормативтік қаулыларын іске асыру | Қазақстан Республикасы Премьер-Министрінің Кеңсесіне ақпарат | Әділетмині,  мүдделі мемлекеттік органдар | 4-тоқсан |
| 22. | Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2016 жылға арналған іс-шаралар жоспарын әзірлеу және бекіту | Қазақстан Республикасы Үкіметі қаулысының жобасы | Әділетмині | 4-тоқсан |
| 23. | Қылмыстық, Қылмыстық процестік,  Қылмыстық атқару кодекстерінің құқық қолдану тәжірибесін талдау | Қазақстан Республикасы Президентінің Әкімшілігіне ақпарат | БП (келісім бойынша),  ІІМ | 4-тоқсан |
| 24. | Әкімшілік құқық бұзушылықтар туралы кодекстің құқық қолдану тәжірибесін талдау | Қазақстан Республикасы Президентінің Әкімшілігіне ақпарат | Әділетмині | 4-тоқсан |
| 25. | Азаматтықты және қазақстандық отансүйгіштікті насихаттауға, Конституцияға, Қазақстан Республикасының заңдары мен мемлекеттік рәміздеріне құрмет сезімін қалыптастыруға бағытталған іс-шараларды жүйелі негізде жүргізу | дәрістер, бұқаралық ақпарат құралдарында сөз сөйлеу | Әділетмині,  орталық және жергілікті мемлекеттік органдар | жыл бойы |

**Ескертпе: аббервиатуралардың толық жазылуы:**

|  |  |  |
| --- | --- | --- |
| Әлілетмині | - | Қазақстан Республикасы Әділет министрлігі |
| ДСӘДМ | - | Қазақстан Республикасы Денсаулық сақтау және әлеуметтік даму министрлігі |
| Қаржымині | - | Қазақстан Республикасы Қаржы министрлігі |
| ҰЭМ | - | Қазақстан Республикасы Ұлттық экономика министрлігі |
| ЭМ | - | Қазақстан Республикасы Энергетика министрлігі |
| ІІМ | - | Қазақстан Республикасы Ішкі істер министрлігі |
| МСМ | - | Қазақстан Республикасы Мәдениет және спорт министрлігі |
| ҰҚК | - | Қазақстан Республикасы Ұлттық қауіпсіздік комитеті |
| ЖС | - | Қазақстан Республикасы Жоғарғы Соты |
| БП | - | Қазақстан Республикасы Бас прокуратурасы |
| МҚІСҚА | - | Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі |
| ОМО | - | орталық мемлекеттік органдар |
| ПМК | - | Қазақстан Республикасы Премьер-Министрінің Кеңсесі |
| ҰБ | - | Қазақстан Республикасының Ұлттық Банкі |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК